[ عائشة : شيمااء !! شيماء : سلاام .. انا جيت غانجلس معاكم شي اياام تنبهو لكلامها و لنبرتها و كل واحد فيهم جلس مستقبم نظرا لجدية الموضوع .. زين العابظين : ياك لاباس ؟ زيد : اش وقع ياك كنتو خاارحين فين زياد شيماء : زياد فالدار .. ماتبرزطوش .. ماوقع واالو .. غير زياد بغاني نجلس هنا حتى يسالي شغل الخداامة .. ماعحبووش يبقاو طالعين هابطين .. كايبغيو يخرجو و ماكايبغيش نبقا بوحدي معاهم .. زيد : او ..من ايمتا هادشي يام النهار مامل كاتكوني فالخدمة كايجي العشية كاتلقاي واحد فينا فالدار .. ماكادوزش ساعة كايمشيو فحالهم .. السبت ديما كايكون واحد فينا حااضر .. الاحد ماكايخدموش زين العابظين : قولي الصراحة اش كااين .. اصلا وجهك منفووخ .. باين كنتي كاتبكي عائشة : اش دار .. اولا اش درتي انت ؟ مجيتك هااذي رااه مااشي عاادية .. فين هو بعدا علاش ماجاش معاك شيماء : مالكم غاديرو من حبة قبة .. راه قلت ليكم ماكاين واالو .. زيد خليتو متكي فالداار .. الاء جايا من الكووزينة .. عنقاتها من ورى و هي كاتقول : اهلااا شيمووءتيي حيدات شيماء يدين الاء من عليها .. هزات ساكها و دخلات تحت انظتر الكل المستغربة .. الاء : اش وااقع ماالها ؟ عائشة : ماعرفنااش .. علمنا علمك زيد : انا غانووض نشوووف هذااك لي فالدااار زين العابدين : جيبو لهنا زيد : واخا .. خرج زيد و هي تقول عائشة : وااش شي تخصيمة كبيييرة هادي لي خلاتها تجي للهنا و هو خلااها الاء :تخااصمت مع زيااد ؟ ... زياد مايخليهاش تخرج واخا يوقع لي وقع.. يعلم الله اش وقع ؟ زين العابدين : شيماء راسها قاسح .. كوراه تزايدو فالهضرة عائشة : دابا يجي و نشوفو هاادشي.. اما هاادي راه ماغاتقوولش خلاتهم الاء كايدردشو .. و هي تطلع كاتجري للغرفة .. دوزات نمرة زياد .. لي خدا وقت باش يجااوبها و كان باين عليها قاطعااتو فهو فنقاش مع زيد حاليا .. زياد :الو الاء .. ماتحاكيش معاها .. راها معصبة الاء : وا بلاتي بعدا .. فهمني اش وااقع؟ زياد : راه عرفات كولشي الاء : اش عرفاات اويلي زياد : ماشي وقتك هذا ا الااء .. راه عرفاتني انا هو اميين .. و فهمات بلي انت كنتي عاارفة .. راها معصبة و ماكاتخرج من فمها غير السم .. عطيها بالتسااع و ماتظيش عليها لاقالت لك شي حاجة الاء : كيفاش وقع هاادشي .. ياك قلت لك رد الباال .. المووضوع رااه تاافه ماكاين لااش تكبروه هكاا شيماء : اااه .. المستشاارة ظيالو هادو فعايلك دارت الاء .. و كانت شبماء قظاامعا بنظرات خائبة الامل قطعات الاء و توجهات لعندها قائلة : اختي شيمااء عاارفااتك باش كاتحسي .. من الاول منيبن عرفت قلت ليه يحبس دااكشي راه غش و مانافع فواالو .. و داكشي لي حاول يدير منين قلتها ليبه.. و الله الى نيتنا كاانت صاافية .. ماتخليش عقلك يصور ليبك شي حااجة اكتر من هكا شيماء : سكتي .. عندك الوجه تدافعي عليه و لا على رااسك .. نتوما دورتوني بيناتكم و كنتي تجي تسلي ليا لسااني هكاا بلا حشمة بلا حيااء .. عندك الوجه تهضري الاء : شيماء .. عارفااك معصبة و لكن راه كوولشي كايجييك دابا بهاد الشكل .. غاتهدني غايبان لك موضووع مايستاهلش .. هزاات شيماء يدها و هي تطرشها .. شدات الاء خدها مصدوومة و كاتصنت لكلام شيماء .. شيماء : ماتجرئيش تصغري فعلتكم و تستااهني بمشااعري و مع اخر كلمة دخل زين العابظين : اش وااقع هناا ؟ حذرات الاء يدها من حنكها و دورات وجهها .. اما شيماء فكان ردها.. شيماء : والو اخويا .. غير هضرة بيناتنا و صافي .. زين العابدين : طلقووني اش وااقع ... اش كاااين شافت الاء فشيمااء و كانت كاترجاها تسكت .. حيت لامشا الموضووع حتى وصل لزين العابدين .. غايكعا بدورو و غاتاخد حقها فالتوبيخ .. فهماات شيمااء .. هزات راسها فيه للحظة فكراات قبل ماتنطق: ماوااقع والو اخوويا .. غير هني باالك ؟ خرجات من الغرفة و هبطات .. طلع زين العابظين و هبط فالاء و هي كاتدور فعينيها وااضح انو مامقتاانعش و جايا نووبتها و حقها فالتوبيخ .. مازادتش مزال معاه تانية فالبيت هبطات حتى هي كاتجري وراها .. و خلاوه حااير فهاادشي لي واقع .. قال زياد و هو جالس بينهم فالصالة فدار زين العابدين : بلا ماتشعلو بالكم .. حنا قادين بريوسنا زين العابدين : قادين بريوسكم علاش مكبرينها و الاخرى جاية للهنا .. حلوها بيناتكم زياد : انا لي قلت ليها تجي تجلس هنا ... حتى نكونو قادرين نهضرو هااد السااعة لا هي و لا انا لينا شي كاانة فين ناقشو بقا زين العابدين و عائشة غير كايشوفو .. حتى نكق زيد .. زيد : بلا ماتصدعو ريوسكم معاهم .. هادو راه مالقاو مايديرو زيد : و بلا ماتبقااو شاادين فهاد الكاسيطة .. لي عندي راه وضحتو ليكم .. *وقف* انا رااجع دابا زين العابدين : اوى منين قلتيها انت ضبرو رااسكم .. لا انت و لا هي باغين نقوولو .. ماعرفتش علاش هادشي كاامل و الاخير راكم بعقلكم ماشي درارري صغاار عائشة : ماعجبنيش هاد التخبية ديالكم .. راه ضروري نعرفو باش نقدرو نفاصلو بيناتكم .. و نعرفو كيفاش نصالحو بينكم زياد : ماتخافيش اخالتي .. عاارف اش كاندير عائشة : ضبرو لراسكم .. زياد : انا خرجت الله يعاون .. خرج زياد و تبعو زيد بعدما ودعهم .. عائشة : اوى هادي وحدة اخرى زين العابدين : شفتيه كيفاش مبدل و طالع ليه الخز .. تقولي ماشي زياد .. يعلم الله اش دار بينهم عاىشة : بااينة الحلووفة دارت و لا قالت شي حاجة .. عاارفاها فمها كايمضى منين كاتقندش زين العابدين : مادام مابغاوش يقولو .. فباينة مابغاوناش ندخلو .. يضبرو لراسهم عائشة : فين غبرو دوك ال2 زين العابدين : الاء طلعات للبيت .. و شيماء ماعرفتش كوراها فالسطح .. عائشة : و نووض اولظي ماغاديش للجامع زين العابدين : فاات وقتو الواالدة .. غانطلع نصلي الفوق عائشة : سير اولدي .. اندخل نصلي حتى انا دخل للغرفة و لقا الاء متكية فالسرير مكورة تحت الغطا .. قرب ليها و جلس فقبالتها .. زين العابدين : شفتك مخشية تم .. مالك ؟ الاء : والو فيا شي وجيعات و صافي زين العابدين : كليتي شي حاجة ماشي هي هاديك ؟ الاء : لا ماشي ماكلة .. مولفة ..شوية و يفووتني زين العابدين : صليتي العشااء ؟ نووضي نصليو ب2 .. الى تحركتي غايفووتك الاء : لا غير خليني زين العابدين : تي نووضي قالاك خليني .. غلبها و وقفها .. و هي تصرفقو ريحة .. وقف تاابت كايستنشقها مزياان لايمون كايتخايل و هي ترجعةتحت الغطا و خبات وجهها .. الاء : راه قلت لك خليني رجع جلس فجنبها و قال : صافي .. فهمت .. قولي الوجع حتى هو ... نوضي هبطي عند الوالدة تتبخ لك شي حاجة الاء : ماقاصحش دغيا كايفووتني زين العابدين : واخا .. ناض من حداها و توجه لصلايتو .. صلى قدام مرآها .. تبعاتو بدون ملل حتى وصل لدعاءو لي عمرو نسى فيه عائلتو .. طوى الصلاية و بان ليها جاي لجنبها .. هز الغطا و تخشى حداها .. الاء : اش كادير سير هبط تتعشى زين العابدين : باقي ماواجد .. الاء : جاي تشمكر عقت بييك ضحك و قال : شحال و انا نتسنى الفرصة .. ديك الريحة رااه مااشي طبيعية خشا وجهو تحت العطا و هي تبعدو و خرجات وجهو كاتقوول : لااا ا زين حشووومة علييييك زين العابدين : ههههه هذاااي ... ماتكوونيش مسموومة .. خليني نتستنشق عبق زوجتي السبيشال المصوون الاء : راك كاتحرجني زين العابدين : كانعرف الامور المحرجة كاتجي من الامور الخايبة و انا داك نهار هضرت لك فهادشي .. باغية ديري فيها متوااضعة و صافي الاء : ماشي هكااك ... انا راه كانحشم من مصدر ااريحة .. الى كاتعجبك .. نقدر نجبد مني شوية الدم و نعطيه ليك غير تفرق مني .. و لكن بهاد الطريقة لا زين العابدين : هانية بيناتنا .. مهم خلينا من هادشي .. ماغاتعاوديش ليا اش وااقع .. عارفك فخبارك كولشي الاء : و علاش... غايكون فخبااري انا زين العابدين : حيت تبعاتك للهنا .. دخلت لقيتها كاتغوت عليك .. و هي عمرها داارتها .. متأكد عندك دخل الاء : هو صراحة .. المشكل بينهم ماكبيرش و الله .. غير ضحك و تقلب ضد زين العابدين : انت مولات هااد الضحك الاء : دابا من الاول كاتحطني انا .. علاش زعما .. هادشي راه ماكايبشرش بالخير و ماكايشجعنيش نعاود لك زين العابدين : صاافي .. باانت المعنى .. اش درتي ياهااد المصيبة شهمتييني الاء : ماتمشييش غاالط .. راه خويا مولاها و انا تكدمت فبها .. بغيت نعاونو سااعة صدقت خايبة .. لا انا لا هو زين العابدين : و ياربي غير فهميني نيشتن .. لاش هاد اللف و الدوران الاء : يالله حلف بالله ماغاتخاصم و لا تغوت عليا .. غادير شي رياكشن اووفر غانهبط نعس عند خالتي زين العابدين : على حساب فعلتك .. مانقدرش نحلف الاء : انا واتقة من راسي .. مادرت حتى حاجة عيب زين العابدين : باقي ماقلتي والو و باقي قلت حتى انا والو الاء : واخا .. سمع ... يتبع ]
عندما يكونان معاً، تختفي كل المشاكل. يتبع